《次韵子都兄寄伯封论书》
宋代·李洪

绝艺当如郢匠斤，家鸡野鹜漫分群。
山阴妙法羲传献，江左名声薄继欣。
竞作墨猪无健骨，谁知笔髓贵丰筋。
斯言举似秦谿后，三折君须子细分。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。